ทาบคน‘บตท.’นั่งไอแบงก์
การฟื้นฟูฐานะของธนาคารอิสลามแห่งประเทศไทย (ไอแบงก์) ที่อยู่ในการดูแลของกระทรวงการคลัง และคณะกรรมการนโยบายรัฐวิสาหกิจ (คนร.) หรือ ซูเปอร์บอร์ด ยังไม่มีความคืบ เพราะความเสียหายจากการไร้กรรมการผู้จัดการ มาขับเคลื่อนธนาคารมากขึ้นเรื่อยๆ โดยเฉพาะจำนวนหนี้เสีย แม้ซูเปอร์บอร์ดจะส่งนายชัยวัฒน์ อุทัยวรรณ์ อดีตกรรมการผู้จัดการ ธนาคารนครหลวงไทย มาดูแลฟื้นฟูกิจการ
5 มี.ค. 2558

การฟื้นฟูฐานะของธนาคารอิสลามแห่งประเทศไทย (ไอแบงก์) ที่อยู่ในการดูแลของกระทรวงการคลัง และคณะกรรมการนโยบายรัฐวิสาหกิจ (คนร.) หรือ ซูเปอร์บอร์ด ยังไม่มีความคืบ เพราะความเสียหายจากการไร้กรรมการผู้จัดการ มาขับเคลื่อนธนาคารมากขึ้นเรื่อยๆ โดยเฉพาะจำนวนหนี้เสีย แม้ซูเปอร์บอร์ดจะส่งนายชัยวัฒน์ อุทัยวรรณ์ อดีตกรรมการผู้จัดการ ธนาคารนครหลวงไทย มาดูแลฟื้นฟูกิจการ
ทางกระทรวงการคลังพยายามให้คณะกรรมการไอแบงก์เร่งสรรหาโดยเร็ว ซึ่งมีกระแสข่าวว่าคลังเตรียมทาบทามผู้บริหารจากบรรษัทตลาดรองสินเชื่อที่อยู่อาศัย (บตท.) ให้มาลงสมัคร และคาดว่าจะมีผู้บริหารไอแบงก์อีก 2 คน ลงสมัครด้วย
สำหรับการรับสมัครจะเปิดถึงวันที่ 10 มี.ค. นี้ โดยผู้สมัครต้องมีสัญชาติไทย อายุไม่ต่ำกว่า 35 ปีแต่ไม่เกิน 58 ปี มีความซื่อสัตย์สุจริต มีความรู้ความสามารถด้านเศรษฐกิจการเงินและการธนาคาร และการองค์กรเป็นอย่างดี
รายงานข่าวกล่าวอีกว่า 1 ใน 2 ผู้บริหารไอแบงก์ที่จะลงสมัครถูกตั้งคณะกรรมการสอบกรณีละเว้นการปฏิบัติหน้าที่ในการสั่งสอบสวนเงินค่าคอมมิชชั่นเบี้ยประกันภัย ใช้เวลางานไปประชุมกรรมการบริษัทอื่น หากพบว่าผิดจริงอาจถูกตัดสิทธิลงสมัครได้